โครงการสบู่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...ทีมข่าวการเงิน
ขนาดซุ่มเงียบมานาน ยังออกผลิตภัณฑ์เพื่อเอสเอ็มอีมาชนกันได้ ทำให้กลายเป็นศึกพี่ศึกน้องระหว่างแบงก์กสิกรไทย และแบงก์ทหารไทย 
คนซุ่มน่ะไม่ใช่ ปกรณ์ พรรธนะแพทย์ ผู้ช่วยกรรมการผู้จัดการแบงก์รวงข้าวแน่ๆ เพราะขานี้เป็นขวัญใจนักข่าว
แต่ในส่วนของแบงก์ทหารไทย สยาม ประสิทธิศิริกุล ประธานเจ้าหน้าที่บริหารธุรกิจเอสเอ็มอีของแบงก์ทหารไทย ถือว่าการออกผลิตภัณฑ์ใหม่ คือ สินเชื่อโอดีไม่ต้องใช้หลักประกัน เป็นความลับถึงขั้นโค้ดเรียกผลิตภัณฑ์นี้ว่าสบู่
ก่อนแถลงข่าวคุณสยามก็ถามหาว่าโครงการสบู่เสร็จหรือยัง ซุ่มอุบเงียบตั้งแต่ก่อนปีใหม่
โครงการสบู่ของคุณสยามอนุมัติวงเงินกู้สูงสุดรายละ 10 ล้านบาท อัตราดอกเบี้ยอยู่ในเกณฑ์ลูกค้ารายย่อยชั้นดี (เอ็มโออาร์) บวก 4.58.5% ต่อปี จากปัจจุบันอยู่ที่ประมาณ 6.5% ลูกค้าจะได้รับเงินกู้ภายใน 9 วันทำการ หลังจากยื่นเอกสารสมัครครบ เพราะเห็นอุปสรรคสำคัญของเอสเอ็มอีที่ผ่านมา คือ การขอสินเชื่อที่ต้องอาศัยหลักทรัพย์ค้ำประกัน
พอเปิดโครงการสบู่ออกมาก็ไปชนโครมกับโครงการของกสิกรไทยที่คล้ายคลึงกันเหมือนกับก๊อบปี้กันมา แต่คงเป็นเพราะคิดเหมือนกันแค่นั้นเองต่างกันแค่รายละเอียดนิดๆ หน่อยๆ 
หลังงานแถลงข่าววันเดียวกันได้ผ่านไป วันนี้คุณพี่สยามคงพอจะมีเวลาหันมาจับไมค์คาราโอเกะเหมือนเดิมแล้ว ไม่ต้องนอนละเมอเป็นสบู่ให้คนนอนข้างๆ งงงวย เพราะโครงการเปิดตัวไปเรียบร้อยแล้ว แค่รอประเมินผลว่าจะมีลูกค้ามาใช้บริการกระหน่ำขนาดไหน และแบงก์ 2 นี้ใครจะมีลูกค้ามาใช้บริการมากกว่ากัน
ดีนะเนี่ยที่โครงการคลีนโลนของคุณปกรณ์ไม่ได้ใช้ชื่อว่าแชมพู ชาวเวอร์ครีม บอดี้โลชั่น หรือแฟ้บ ไม่งั้นงานนี้ได้มีฮาแน่นอนฮับ